**Patience Marie Josephine Kama Dabany** (fødd 22. januar 1944), òg kjend som **Marie Joséphine Kama** og **Josephine Bongo**, er ein gabonsk songar og musikar. Dabany var førstedame i Gabon frå 1967 til 1987. Ho var gift med den mangeårige presidenten i Gabon, Omar Bongo Ondimba, i I 28 år. Etter at dei blei skilde, skipa ho ein musikalsk karriere. Ho er mor til den tidlegare presidenten i Gabon, Ali Bongo Ondimba.

Bakgrunn
--------

Dabany blei fødd som Marie Joséphine Kama i Brazzaville i dåverande Fransk Kongo. Foreldra hennar var batekefolk frå Haut-Ogooué-regionen i det som no er søraustlege Gabon. Dabany var fødd i ein musikalsk familie og byrja å synge i ein ung alder til faren sitt trekkspel, medan bror hennar spelte gitar. Seinare song ho i kyrkjekor i Brazzaville og i tradisjonelle songframføringar. Mor hennar var ein tradisjonell songar.

Fyrstedame
----------

I 1958 møtte ho Albert-Bernard Bongo, ein ung student frå Gabon. Ho blei gift med han som attenåring, den 31. oktober 1959. Dei fekk to born: sonen Alain Bernard Bongo (9. februar 1959), seinare Ali Bongo, og ei dotter, Albertine Amissa Bongo (1964-1993).

Etter at ektemannen blei president i Gabon i 1967 blei Marie Josephine Kama, no kjend som Josephine Bongo, fyrstedame i landet. Ho var involvert i mange sosiale prosjekt, som støtte av kvinnerettar, velgjerdsorganisasjonar for born og likannde. I arbeidet sitt med kultur skapte ho ei musikkgruppe, Akébéville, seinare kjend som Kounabeli, der ho var songar.

I 1986 blei Joséphine og Albert Bongo skilde. Ho flytta til USA og starta ein karriere som profesjonell artist under jentenamnet sitt Patience Dabany. og følgde fotsporene til sonen (og seinare president av Gabon) Alain, som gav ut ein funk-plate med namnet A Brand New Man i 1977. Det fyrste albumet hennar var *Levekisha*. Andre album følgde etter som *Cheri Ton Disque Est Rayé* og *Associé*. Det kritikarroste albumet med tittelen *Patience Dabany*, frå 1994, blei produsert og miksa av den Grammy-vinnande lydteknikaren Reggie Dozier. Bakgrunnsvokalen blei sungen av vokaltrioen HARMONY frå Los Angeles, sett saman av av Cydney Davis, Wendy Smith og Theresa Walker, som også turnerte med Patience under konsertar i Gabon og California. I 1997 gav ho ut albumet *Nouvelle Attitude*. Same året vendte Dabany tilbake til Afrika, og slo seg ned i Libreville. I 2001 gav ho ut *Article 106*. Albumet hennar med verdsmusikk, *Obomiyia*, frå 2004 gav henne høvet til å turnera med James Brown i Europa. Ho spelte inn eit album med Kounabeli i 2005; songen «La Connaissance» frå dette albumet var ein av songane den tidlegare mannen hennar (som no brukte namnet Omar Bongo Ondimba) brukte under presidentkampanjen sin i 2005.

Ærestilvisingar
---------------

* Filippinane:
	+ Medlem av Gabriela Silang-ordenen

Kjelder
-------

1. ↑  Otsiemi, Janis (2010-09), *Femmes de pouvoir du Gabon* (på fransk), Mon Petit Editeur, ISBN 978-2-7483-5611-3, henta 15. januar 2024
2. 1 2  Otsiemi, Janis (2010-09), *Femmes de pouvoir du Gabon* (på fransk), Mon Petit Editeur, ISBN 978-2-7483-5611-3, henta 15. januar 2024
3. ↑  Wiser, Danny. «GABON: Patience Dabany - Patience Dabany» (på engelsk). Henta 11. oktober 2023.

* *Denne artikkelen bygger på «Patience Dabany» frå Wikipedia på engelsk, den 18. januar 2024.*


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* MusicBrainz (artist)
* Discogs (artist)

 |